stanford-oval/wikipedia huggingface dataset:
קול (תלמוד)

בתלמוד, קול (בארמית: קלא) הוא שמועה שיצאה על אדם מסוים, בדרך כלל לעז על מעשה עבירה שעשה או פגם בייחוסו. התלמוד דן האם ומתי יש להתייחס לקול שיצא על פלוני ומתי אין להתייחס אליו כי ייתכן מאוד שאין בו ממש.
רבי יוסי אומר: "יהא חלקי עם מי שחושדין אותו בדבר ואין בו" (תלמוד בבלי, מסכת מועד קטן, דף י"ח, עמוד ב'). וכן אמר רב פפא: בי חשדו חשד שווא! על כך מביא התלמוד שורה של תנאים כדי שלקול יהיה משקל ובלעדיהם אין להתייחס אליו כלל: שהקול לא ייפסק אלא יימשך לאורך זמן של לפחות יום וחצי; שהקול יהיה רציף ולא ייקטע; שאין לאדם שונאים העלולים להוציא עליו לעז שווא.
תוקף הלכתי

במסכת יבמות סובר רב כי לקול אין תוקף הלכתי, ולכן אין להוציא אישה מבעלה גם אם יש קול שהיא זנתה עם גבר אחר, אך רבי יהודה הנשיא סבור כי יש לחלק בין קול שפסק לאחר זמן קצר לבין קול שאינו פוסק והתקיים לפחות במשך יום וחצי. אם יש נסיבות לא ענייניות להפסקת הקול או להוצאתו, אין להתחשב בתוצאותיהן, ולכן אם ידוע שהקול הוצא על ידי שונאי בני הזוג, אין לו תוקף, וכן אם לחלופין לאחר זמן קצר שיצא הקול הוא הופסק על ידי איומים מצד בני הזוג או משפחותיהם, אין להפסקתו חשיבות.
לפי שיטת התוספות מחלוקת רב ורבי היא רק כדי להוציא את האישה מהבועל, כלומר מהאיש שריננו עליו שזנה עם האישה, אבל כדי להוציא אישה מבעלה צריכים הוכחות משמעותיות יותר, כמו עדים או דיני סוטה.
ראו גם

חשד (הלכה)
סייגים בהגנת "אמת דיברתי" בלשון הרע
הערות שוליים

↑  תלמוד בבלי, מסכת יבמות, דף כ"ד, עמוד ב'.
↑  שם ד"ה אמר.
| המשפט העברי |
| --- | --- | --- |
| בית דין והדיינים | סמיכת זקנים • ערכאות של גויים • איגרות בית דין • איסור הטיית משפט • איסור שוחד • כבוד הבריות במשפט העברי |  |
| סדר הדין | לא תגורו מפני איש • בצדק תשפוט עמיתך • דרישה וחקירה • דין מרומה • אנן סהדי |  |
| תובע ונתבע | כתב סירוב • הודאת בעל דין |  |
| דיני ראיות | עדות • כיוון שהגיד שוב אינו חוזר ומגיד • עדים זוממים • פסולי עדות • לא תישא שמע שווא • אין עד נעשה דיין • נמצא אחד קרוב או פסול • שטר • סימנים • קול |  |
| דיני טענות | טענת ברי • ברי ושמא • ספק וודאי • קים לי • מרא קמא • כופר הכל • מודה במקצת • מיגו  • טענו חיטין והודה לו בשעורין • טוען וחוזר וטוען • הוחזק כפרן |  |
| פסק בית דין | הכרעת רוב בדיינים • המוציא מחברו עליו הראיה • יחלוקו • יהא מונח עד שיבוא אליהו • כל דאלים גבר • שודא דדייני • פשרה • עביד איניש דינא לנפשיה • הפקר בית דין הפקר • חזקת ממון • תפיסה • גוד או איגוד |  |
קוג'ון, קיסרית יפן

קוג'ון, קיסרית יפן
קוג'ון, קיסרית יפן (ביפנית: 香淳皇后;‏ 6 במרץ 1903 – 16 ביוני 2000) הייתה הקיסרית רעיה של הקיסר יפן הירוהיטו ואימו של הקיסר אקיהיטו.
היא נולדה בשם הנסיכה נאגקו (良子女王), ולאחר מותה קיבלה את השם קוג'ון, שמשמעותו היא "טוהר ריחני." קוג'ון הייתה קיסרית רעיה מ-25 בדצמבר 1926 עד 7 בינואר 1989, והיא הקיסרית הרעיה שמלאה תפקיד זה למשך הזמן הארוך ביותר בהיסטוריה של יפן.
ראשית חייה

הנסיכה נאגקו נולדה בטוקיו, בתם הבכורה של הנסיך קוניושי ושל אשתו, צ'יקאקו. היא למדה במחלקה לבנות בבית הספר לבני האריסטוקרטיה בטוקיו. לאחר ההכרזה על אירוסיה, החלה נאגקו בתוכנית אימונים בת שש שנים שנועדה להכשירה לחיים כקיסרית רעיה.
נישואים וילדים

אירוסיה לבן דודה הרחוק (אז יורש העצר הירוהיטו, הקיסר שווה לעתיד) היו יוצאי דופן משתי סיבות. ראשית, בניגוד למסורת הקיסרית, הורשה הירוהיטו לבחור לעצמו את כלתו, ושנית, המסורת גרסה שעל נשותיו של הקיסר להשתייך למעמד האריסטוקרטיה. אף על פי שאביה היה נצר למשפחה הקיסרית, הייתה אימה נצר למשפחת סמוראים.
בגיל 14 השתתפו נאגקו ונשים ראויות אחרות בטקס תה יפני בארמון הקיסרי של טוקיו, בעת שהנסיך הירוהיטו השקיף עליהן מחור הצצה. לאחר מכן בחר הירוהיטו בנאגקו, ואירוסיהם התפרסמו בספטמבר 1918. יאמגאטה אריטומו, ראש ממשלת יפן לשעבר, סבר שיש לבטל את השידוכין משום שבמשפחתה של נאגקו היו מקרים של עיוורון צבעים, אך הקיסר ומשפחתה של נאגקו סירבו לוותר. עם מותו של יאמגאטה הוסרה ההתנגדות, ולבסוף נערך טקס הנישואים ב-26 בינואר 1924. עם עליית הירוהיטו לכס הקיסרות ב-25 בדצמבר 1926, הפכה נאגקו לקיסרית הרעיה שלו. בניגוד לקודמיו, ויתר הירוהיטו על כל פילגשיו ונותר רק עם נאגקו. ב-1933, לאחר שנולדו לזוג ארבע בנות, הרתה נאגקו, וילדה את אקיהיטו.
חייה כקיסרית

הקיסרית נאגקו עברה להתגורר בארמון הקיסרי ומילאה את תפקידיה הטקסיים, ונכחה בטקסים ממלכתיים כגון יום השנה ה-2600 לאימפריה היפנית ב-1940 וטקס כיבוש סינגפור ב-1942. נאקגו קיבלה את עיטור מסדר הכתר היקר ואת עיטור מסדר האוצר הקדוש מהדרגה הראשונה.
לאחר מותו של הקיסר הירוהיטו ב-7 בינואר 1989, היא קיבלה את התואר "הקיסרית האם." לאור מצבה הבריאותי באותה עת לא התאפשר לה להיות נוכחת בהלוויית בעלה, ולאחר מכן נותרה בבידוד לשאר ימי חייה. ב-1995 היא הפכה לקיסרית האם שחיה הכי הרבה שנים, ועברה את קנשי, שנפטרה 873 שנים לפני כן.
בשנת 2000, בגיל 97, נפטרה הקיסרית, לאחר 74 שנות מלוכה. בימיה האחרונים הודיעה סוכנות משק הבית הקיסרי שנאגקו סובלת מבעיות נשימה, אך שמצבה אינו קשה. יום לאחר פרסום ההודעה נפטרה הקיסרית האם.
הקיסר אקיהיטו העניק לאימו את השם קוג'ון לאחר מותה. היא קבורה במאוזוליאום הסמוך לזה של בעלה בבית הקברות הקיסרי במוסשינו.
ראו גם

קיסר יפן
לקריאה נוספת

Large, Stephen S. Emperor Hirohito and Shōwa Japan: A Political Biography. Routledge, 1992. ISBN 9780415032032.
Koyama, Itoko. Nagako, Empress of Japan. J. Day Co., 1958.
הערות שוליים

1 2  דאונר.
↑  Large, עמ' 25.
↑  בן-עמי שילוני, יפן המודרנית: תרבות והיסטוריה,  הוצאת שוקן: תל אביב, 2002, עמ' 178
| --- | --- |
בקרת זהויות :  NLI: 987007592234905171  BnF: cb16927262r (data)  CiNii: DA08387866  GND: 173600271  LCCN: n80056903  LNB: 000153913  NARA: 10580838  NDL: 00034036  NTA: 207310130  SNAC: w63d227m  VIAF: 266207065   WorldCat (עם VIAF): 266207065 
הקיסר הירוהיטו והקיסרית נאגקו עם הנשיא האמריקאי ג'רלד פורד ואשתו, במהלך ביקורם בארצות הברית
קוף עכביש שחור-יד

| קוף עכביש שחור-יד |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: קופים רחבי אף
משפחה:: קופי עכביש
סוג:: קוף עכביש
מין:: קוף עכביש שחור-יד
שם מדעי
 Ateles geoffroyi ‏קאל, 1820
תחום תפוצה


קוף עכביש שחור-יד (שם מדעי: Ateles geoffroyi) הוא מין בסוג קוף עכביש המצוי במקסיקו, אמריקה המרכזית והקצה הצפוני של אמריקה הדרומית בקולומביה. וביערות גשם טרופיים.
מאפיינים

אורכו של קוף נע בין 30–63 ס"מ, אורך הזנב 60–80 ס"מ ומשקלם 6–9 ק"ג. אין הבדלים מהותיים בין שני המינים. הקוף בעל פרווה כתומה עם ראש כהה וגפיים וזנב חומים כהים עד שחורים. הזנב ארוך מאוד ומשמש להיתפס בין הענפים.
קופים אלה חיים כמעט את כל חייהם בין העצים ויורדים לקרקע לעיתים רחוקות. הם אוכלי כל הניזונים מצמחים מבעלי חיים קטנים.
הקוף מצוי בסכנת הכחדה בטבע. הוא נפוץ במספר גני חיות בעולם, ביניהם גן החיות התנ"כי.
הערות שוליים

↑  קוף עכביש שחור-יד באתר הרשימה האדומה של IUCN
ערך זה הוא קצרמרבנושא יונקים. אתם מוזמנים לתרום לוויקיפדיה ו.
קבר פיר

קבר פיר הוא סוג של קבר, שהיה נהוג בעת העתיקה. תחילה נחצב פיר בקרקע עד לעומק הרצוי, בעומק זה, בהתאם לסוג הקבר, מונחת הגופה. לעיתים החציבה מתרחבת לכדי חלל גדול שבו מתבצעת הקבורה. קברי פיר מסוגים שונים היו נפוצים במקומות שונים בעולם, בהם: ארץ ישראל, מקסיקו ויוון.
קברי הפיר בארץ ישראל

בארץ ישראל, היו קברי הפיר נפוצים בתקופת הברונזה הקדומה, טרם הופעתן של מערות הקבורה. בשונה ממסורת הקבורה המשפחתית שהתפחתה באזור לאחר מכן, היו קברים אלה קברי יחידים.
רבים מהקברים הכילו מנחות קבורה, כמו גם עדויות מוקדמות למנהג "איסוף העצמות", בכך שבחלק מהקברים ניכר שלא גווייה הופקדה בקבר, אלא עצמות הנפטר לאחר ששהו זמן מה במקום אחר.
אתר קבורה יוצא דופן הוא באב א-דרע שבפתחת לשון ים המלח, בו נחצבו אלפי קברי פירים בחוואר הלשון הרך. המקום שימש לא רק בית קברות ליושבי המקום המועטים, אלא שימש כנראה כבית קברות מרכזי, שאליו היו באים מכל עבר. הפירים במקום מאופיינים בכך שהם חתומים בלוחות אבן, ורבים מאוד מהנקברים נקברו במקום בקבורה משנית. עם זאת, המקום לא נחפר ונחקר כיאות, שכן מציאות הקברים וכלי החרס התמימים שהושארו כמנחות קבורה סיפקו כר פורה לשודדי עתיקות למשך עשרות בשנים.
ראו גם

קברים וקבורות בתקופת הברונזה הביניימית
קייט פירסון

| --- | --- |

 לידה:  27 באפריל 1948 (בת 76) וויהוקן, ארצות הברית 
 שם לידה:  Catherine Elizabeth Pierson 
 שם במה:  Kate Pierson 
 מוקד פעילות:  ארצות הברית 
 תקופת הפעילות:  מ-1979 
 מקום לימודים:  אוניברסיטת בוסטון 
 סוגה:  רוק, מוזיקת הגל החדש 
 שפה מועדפת:  אנגלית 
 כלי נגינה:  גיטרה, עוגב 
 www.katepierson.com
 פרופיל ב-IMDb
 
קייט פירסון (באנגלית: Kate Pierson; נולדה ב-27 באפריל 1948) היא זמרת אמריקאית, אחת ממייסדות הלהקה The B-52's.
ביוגרפיה

קת'רין אליזבת פירסון נולדה בוויהוקן, ניו ג'רזי. בשנת 1976 ייסדה עם ארבעה חברים את להקת The B-52's באת'ינס שבג'ורג'יה, ובמסגרת הלהקה שימשה זמרת וקלידנית.
נכון ל-2010, פירסון ממשיכה את פעילותה רבת השנים עם להקת The B-52’s. לצד פעילותה זו שיתפה פירסון פעולה לאורך השנים עם להקות ואמנים רבים ובהם הראמונס (בשיר Chop Suey), איגי פופ (בשיר Candy), אר.אי.אם. (בשירים Shiny Happy People ו-Me in Honey), מת'יו סוויט, דייוויד ביירן ופאטבוי סלים (בשיר The Whole Man) ועוד.
פירסון השתתפה, בתפקידים קטנים, במספר סרטי קולנוע וטלוויזיה ובהם הפלינטסטונס (בתפקיד חברת הלהקה The B.C.-52's) ו-One Trick Pony.
פירסון היא ביסקסואלית. היא מפעילה מוטל בשם קייט'ס לייזי מדו (Kate's Lazy Meadow Motel) ביישוב הכפרי מאונט טרמפר שבמחוז אלסטר של מדינת ניו-יורק, ביחד עם שותפתה לחיים ולעסקים מוניקה קולמן.
קליק (סדרת טלוויזיה)

| --- | --- |

לוגו הסדרה
 סוגה:  תוכנית מערכונים ואירוח קומית
 שחקנים:  דנה פרידר, אורי וולבה, שחר טבוך, נוי דלגדו, בילי כרמלי, מיה שהם
 ארץ מקור:  ישראל
 מספר עונות:  1
 הפקה
 אורך פרק:  30 דקות
 שידור
 רשת שידור:  ערוץ הילדים
קליק היא תוכנית מערכונים ואירוח קומית ישראלית, המשודרת אחת לשבוע בערוץ הילדים בשנת 2013. התוכנית עוסקת בתרבות אינטרנט לילדים, ומגישה את חדשות הרשת, סרטונים ויראליים פופולריים, פינת המלצות על אפליקציות בהגשת דנה פרידר, אירוח כוכבי רשת כגון גיא לרר ומפורסמים אחרים כגון יניב פולישוק, שיר ביטון (מבית ספר למוסיקה) ורון שובל. מגישי התוכנית הם ילדים בעצמם, כאשר כל מגיש מקבל מספר דקות מדי תוכנית.
התוכנית לקחה את הפורמט של התוכנית האינטרנטית "דה טוק" (בהנחייתו ובימויו של דילן שיטרית) והביאה מספר ילדים שונים שינחו אותה.
קארל מלון

קארל אנתוני מלון (באנגלית: Karl Anthony Malone; נולד ב-24 ביולי 1963 בסאמרפילד, לואיזיאנה) הוא כדורסלן עבר אמריקאי הידוע בכינוי הדוור (The Mailman), כינוי אשר הודבק לו בעת ששיחק במכללות בשל שמירתו על יכולת טובה לאורך זמן. הוא זכה פעמיים בתואר ה-MVP של העונה הסדירה. מלון קלע בקריירה 36,928 נקודות, שלישי רק לכרים עבדול-ג'באר ולברון ג'יימס ברשימת הקלעים המובילים בתולדות ה-NBA.
מלון כיכב בקבוצת יוטה ג'אז במשך 18 עונות, בהן שיתף פעולה עם ג'ון סטוקטון, בצמד שנחשב לאחד משיתופי הפעולה הבולטים והמוצלחים בתולדות ה-NBA. בשנת 2006, בטקס בו תלו את חולצתו של מלון על תקרת אולמה של יוטה ג'אז אנרג'י סולושן ארנה, חשפה הקבוצה פסל ברונזה שהוצב לכבודו של מלון מחוץ לאולם. פסלו של מלון הוצב ליד פסל דומה אשר הוצב לכבודו של סטוקטון.
בשנת 1996 נבחר לאחד מ-50 השחקנים הגדולים בתולדות ה-NBA, וב-2010 נבחר להיכל התהילה של הכדורסל.
פרופיל כשחקן

מלון נחשב לאחד מגדולי השחקנים בעמדת הפאוור פורוורד בכל הזמנים. הוא זכה פעמיים בתואר השחקן המצטיין של העונה, נבחר 11 פעמים לחמישיית העונה הראשונה, פעמיים לחמישייה השנייה ופעם אחת לשלישית. בנוסף נכלל מלון שלוש פעמים בחמישיית ההגנה הראשונה, ובחירה נוספת לחמישייה השנייה. הוא קלע 36,928 נקודות בקריירה (25.0 למשחק), שלישי רק ללברון ג'יימס ולכרים עבדול-ג'באר, ב-51.6% מהשדה, ו-10.1 ריבאונדים למשחק, בכך סיים את הקריירה בממוצע של דאבל דאבל.
מלון הוליך את הליגה בקליעות עונשין 7 פעמים, הוא היה שומר קשוח, ריבאונדר פיזי ואחד מהשחקנים היציבים ביותר, כשהחמיץ רק חמישה משחקים ב-13 עונותיו הראשונות. הוא המשיך לשמור על יכולת גבוהה גם בגיל 40, בו הפך לשחקן המבוגר ביותר שרשם טריפל דאבל.
בכל שנותיו ביוטה שיחק מלון עם המספר 32, וכשעבר ללייקרס לבש את הספרה 11. את המספר 32 החליטו בלייקרס לא לחלק לשחקנים כאות הוקרה לשחקן העבר מג'יק ג'ונסון שלבש מספר זה. על אף הצעתו של ג'ונסון בעצמו כי מלון יקבל את המספר, דחה מלון את ההצעה.
סטטיסטיקות קריירה > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1985/1986 | יוטה | 81 | 76 | 30.6 | 0.496 | 0.000 | 0.481 | 8.9 | 2.9 | 1.3 | 0.5 | 14.9 |
| 1986/1987 | יוטה | 82 | 82 | 34.8 | 0.512 | 0.000 | 0.598 | 10.4 | 1.9 | 1.3 | 0.7 | 21.7 |
| 1987/1988 | יוטה | 82 | 82 | 39.0 | 0.520 | 0.000 | 0.700 | 12.0 | 2.4 | 1.4 | 0.6 | 27.7 |
| 1988/1989 | יוטה | 80 | 80 | 39.1 | 0.519 | 0.313 | 0.766 | 10.7 | 2.7 | 1.8 | 0.9 | 29.1 |
| 1989/1990 | יוטה | 82 | 82  | 38.1 | 0.562 | 0.372 | 0.762 | 11.1 | 2.8 | 1.5 | 0.6 | 31.0 |
| 1990/1991 | יוטה | 82 | 82 | 40.3 | 0.527 | 0.286 | 0.770 | 11.8 | 3.3 | 1.1 | 1.0 | 29.0 |
| 1991/1992 | יוטה | 81 | 81 | 37.7 | 0.526 | 0.176 | 0.778 | 11.2 | 3.0 | 1.3 | 0.6 | 28.0 |
| 1992/1993 | יוטה | 82 | 82 | 37.8 | 0.552 | 0.200 | 0.740 | 11.2 | 3.8 | 1.5 | 1.0 | 27.0 |
| 1993/1994 | יוטה | 82 | 82 | 40.6 | 0.497 | 0.250 | 0.694 | 11.5 | 4.0 | 1.5 | 1.5 | 25.2 |
| 1994/1995 | יוטה | 82 | 82 | 38.1 | 0.536 | 0.268 | 0.742 | 10.6 | 3.5 | 1.6 | 1.0 | 26.7 |
| 1995/1996 | יוטה | 82 | 82  | 38.0 | 0.519 | 0.400 | 0.723 | 9.8 | 4.2 | 1.7 | 0.7 | 25.7 |
| 1996/1997 | יוטה | 82 | 82 | 36.6 | 0.550 | 0.000 | 0.755 | 9.9 | 4.5 | 1.4 | 0.6 | 27.4 |
| 1997/1998 | יוטה | 81 | 81 | 37.4 | 0.530 | 0.333 | 0.761 | 10.3 | 3.9 | 1.2 | 0.9 | 27.0 |
| 1998/1999 | יוטה | 49 | 49 | 37.4 | 0.493 | 0.000 | 0.788 | 9.4 | 4.1 | 1.3 | 0.6 | 23.8 |
| 1999/2000 | יוטה | 82 | 82 | 35.9 | 0.509 | 0.250 | 0.797 | 9.5 | 3.7 | 1.0 | 0.9 | 25.5 |
| 2000/2001 | יוטה | 81 | 81 | 35.7 | 0.498 | 0.400 | 0.793 | 8.3 | 4.5 | 1.2 | 0.8 | 23.2 |
| 2001/2002 | יוטה | 80 | 80 | 38.0 | 0.454 | 0.360 | 0.797 | 8.6 | 4.3 | 1.9 | 0.7 | 22.4 |
| 2002/2003 | יוטה | 81 | 81 | 36.2 | 0.462 | 0.214 | 0.763 | 7.8 | 4.7 | 1.7 | 0.4 | 20.6 |
| 2003/2004 | לייקרס | 42 | 42 | 32.7 | 0.483 | 0.000 | 0.747 | 8.7 | 3.9 | 1.2 | 0.5 | 13.2 |
| קריירה | קריירה | 1476 | 1471 | 37.2 | 0.516 | 0.274 | 0.742 | 10.1 | 3.6 | 1.4 | 0.7 | 25.0 |
סטטיסטיקות קריירה > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1985/1986 | יוטה | 4 | 4 | 36.0 | 0.528 | 0.000 | 0.423 | 7.5 | 1.0 | 2.0 | 0.0 | 21.8 |
| 1986/1987 | יוטה | 5 | 5 | 40.0 | 0.420 | 0.000 | 0.722 | 9.6 | 1.2 |  2.2 | 0.8 | 20.0 |
| 1987/1988 | יוטה | 11 | 11 | 44.9 | 0.482 | 0.000 | 0.723 | 11.8 | 1.5 | 1.2 | 0.6 | 29.7 |
| 1988/1989 | יוטה | 3 | 3 | 45.3 | 0.500 | 0.000 | 0.813 | 16.3 | 1.3 | 1.0 | 0.3 | 30.7 |
| 1989/1990 | יוטה | 5 | 5 | 40.6 | 0.438 | 0.000 | 0.756 | 10.2 | 2.2 | 2.2 | 1.0 | 25.2 |
| 1990/1991 | יוטה | 9 | 9 | 42.6 | 0.455 | 0.000 | 0.846 | 13.3 | 3.2 | 1.0 | 1.2 | 29.7 |
| 1991/1992 | יוטה | 16 | 16 | 43.0 | 0.521 | 0.000 | 0.805 | 11.3 | 2.6 | 1.4 | 1.2 | 29.1 |
| 1992/1993 | יוטה | 5 | 5 | 43.2 | 0.454 | 0.500 | 0.816 | 10.4 | 2.0 | 1.2 | 0.4 | 24.0 |
| 1993/1994 | יוטה | 16 | 16 | 43.9 | 0.467 | 0.000 | 0.738 | 12.4 | 3.4 | 1.4 | 0.8 | 27.1 |
| 1994/1995 | יוטה | 5 | 5 | 43.2 | 0.466 | 0.333 | 0.692 | 13.2 | 3.8 | 1.4 | 0.4 | 30.2 |
| 1995/1996 | יוטה | 18 | 18 | 40.3 | 0.469 | 0.000 | 0.574 | 10.3 | 4.4 | 1.9 | 0.6 | 26.5 |
| 1996/1997 | יוטה | 20 | 20 | 40.8 | 0.435 | 0.500 | 0.720 | 11.4 | 2.9 | 1.4 | 0.8 | 26.0 |
| 1997/1998 | יוטה | 20 | 20 | 39.8 | 0.471 | 0.000 | 0.788 | 10.9 | 3.4 | 1.1 | 1.0 | 26.3 |
| 1998/1999 | יוטה | 11 | 11 | 41.0 | 0.417 | 0.000 | 0.791 | 11.3 | 4.7 | 1.2 | 0.7 | 21.8 |
| 1999/2000 | יוטה | 10 | 10 | 38.6 | 0.520 | 1.000 | 0.810 | 8.9 | 3.1 | 0.7 | 0.7 | 27.2 |
| 2000/2001 | יוטה | 5 | 5 | 39.8 | 0.405 | 0.500 | 0.796 | 8.8 | 3.4 | 1.0 | 0.8 | 27.6 |
| 2001/2002 | יוטה | 4 | 4 | 40.8 | 0.411 | 0.000 | 0.714 | 7.5 | 4.5 | 1.2 | 0.8 | 20.0 |
| 2002/2003 | יוטה | 5 | 5 | 38.2 | 0.405 | 0.000 | 0.732 | 6.8 | 4.0 | 1.6 | 0.4 | 19.6 |
| 2003/2004 | לייקרס | 21 | 21 | 38.0 | 0.450 | 0.000 | 0.630 | 8.8 | 3.4 | 1.1 | 0.1 | 11.5 |
| קריירה | קריירה | 193 | 193 | 41.0 | 0.463 | 0.162 | 0.736 | 10.7 | 3.2 | 1.3 | 0.7 | 24.7 |
↑  בשל שביתת שחקנים ב-NBA התקיימו בעונת 1998/1999 50 משחקים בלבד
חייו הפרטיים

מלון נישא בשנת 1990 למלכת היופי של אוהיו לשנת 1988. לזוג יש ארבעה ילדים, קדי (1991), קיילי (1993), קארל ג'וניור (1995) וקרלי (1998). בשנת 1998 פרסם הצהובון The Globe כי נגד מלון התקיימה תביעת אבהות זמן קצר לאחר שהתחיל את הקריירה המקצועית שלו שאישרה כי הוא אביהם של עוד שלושה ילדים משתי נשים שונות בעיר ילדותו בלואיזיאנה: דמטריוס בל, שהיה לשחקן פוטבול מקצועי ב-NFL, ותאומים, דריל פורד ושריל פורד, שהייתה כדורסלנית מקצועית בליגת ה-WNBA. מלון היה בן 17 כאשר בוניטה פורד, שהייתה בערך בגילו, ילדה את התאומים. לעומת זאת, הוא היה בן 20 כשגלוריה בל, אז בת 13, נכנסה להיריון ממנו.
מלון הוא רפובליקני
רשום, ותרם כספים לקמפיין הבחירות של ג'ורג' ווקר בוש. הוא תומך נלהב בנוכחות צבא ארצות הברית בעיראק והביע תרעומת על פוליטיקאים שביקרו את הכוחות באמרו: "חברי הקונגרס והסנאטורים צריכים לקבל סטירה על שאמרו את זה, אלו הם ילדינו, כבו את המצלמות ואני אסטור להם".
תארים והישגים

מדליית זהב אולימפית עם נבחרת ארצות הברית: 1992

מדליית זהב אולימפית עם נבחרת ארצות הברית: 1996
MVP של העונה הסדירה ב-NBA:‏ 1996/1997, 1998/1999
12 הופעות במשחק האולסטאר של ה-NBA:‏ 1988–1998, 2000, 2001
MVP של משחק האולסטאר של ה-NBA:‏ 1989, 1993
בחירה לחמישיית העונה ב-NBA:
החמישייה הראשונה:
 1988/1989, 1989/1990, 1990/1991, 1991/1992, 1992/1993, 1993/1994, 1994/1995, 1995/1996, 1996/1997, 1997/1998, 1998/1999
החמישייה השנייה: 1987/1988, 1999/2000
החמישייה השלישית: 2000/2001
בחירה לחמישיית ההגנה של העונה ב-NBA:
החמישייה הראשונה: 1996/1997, 1997/1998, 1998/1999
החמישייה השנייה: 1987/1988
בחירה לחמישיית הרוקיז של העונה ב-NBA:
החמשייה הראשונה: 1985/1986
מקום שלישי ברשימת הקלעים המובילים בתולדות ה-NBA‏ (36,928)
מקום שביעי ברשימת הריבאונדרים המובילים בתולדות ה-NBA‏ (14,968)
מקום שני בכל הזמנים בקליעות סלי שדה (13,528)
מקום ראשון בכל הזמנים בקליעות עונשין (9,787)
מקום 11 רשימת החוטפים המובילים בתולדות ה-NBA‏ (2,085)
מקום שני בכל הזמנים בדקות משחק (54,852)
מקום רביעי בהיסטוריה במספר המשחקים בהם השתתף (1,476)
הערות שוליים

↑  ALL-TIME STATISTICS, באתר NBA.com
↑  ג'ון אמאצ'י Ode to Malone and Stockton באתר BBCSports.co.uk
↑  Jazz Retired Malone's No. 32 באתר ksl.com
↑  עד עונת 2002/2003 הסיבוב הראשון התקיים בסדרת הטוב מחמישה משחקים, ומאותה עונה גם הסיבוב הראשון מתקיים בשיטת הטוב משבעה משחקים.
↑  סטטיסטיקות סדרת הגמר 1997
↑  סטטיסטיקות סדרת הגמר 1998
↑  ג'מלי היל Karl Malone falls short, as a father באתר Espn.com
↑  NEWSMEAT ▷ Karl Malone's Federal Campaign Contribution Report
↑  דיווח באתר SportingNews.com
| נבחרת ארצות הברית – האלופה האולימפית - ברצלונה (1992) |
| --- | --- | --- |
|  1  •  2  •  3  •  4 כריסטיאן לייטנר •  5 דייוויד רובינסון •  6 פטריק יואינג •  7 לארי בירד •  8 סקוטי פיפן •  9 מייקל ג'ורדן •  10 קלייד דרקסלר •   11 קארל מלון •  12 ג'ון סטוקטון • 13 כריס מאלין •  14 צ'ארלס בארקלי • 15 מג'יק ג'ונסון • מאמן: צ'אק דיילי |  1  •  2  •  3  •  4 כריסטיאן לייטנר •  5 דייוויד רובינסון •  6 פטריק יואינג •  7 לארי בירד •  8 סקוטי פיפן •  9 מייקל ג'ורדן •  10 קלייד דרקסלר •   11 קארל מלון •  12 ג'ון סטוקטון • 13 כריס מאלין •  14 צ'ארלס בארקלי • 15 מג'יק ג'ונסון • מאמן: צ'אק דיילי | ארצות הברית |
| נבחרת ארצות הברית – האלופה האולימפית - אטלנטה (1996) |
| --- | --- | --- |
|  1  •  2  •  3  •  4 גארי פייטון •  5 גרנט היל •  6 פני הארדוויי •  7 דייוויד רובינסון •  8 סקוטי פיפן •  9 מיץ' ריצ'מונד •  10 רג'י מילר •   11 קארל מלון •  12 ג'ון סטוקטון • 13 שאקיל אוניל •  14 צ'ארלס בארקלי • 15 האקים אולאג'ואן • מאמן: לני וילקנס |  1  •  2  •  3  •  4 גארי פייטון •  5 גרנט היל •  6 פני הארדוויי •  7 דייוויד רובינסון •  8 סקוטי פיפן •  9 מיץ' ריצ'מונד •  10 רג'י מילר •   11 קארל מלון •  12 ג'ון סטוקטון • 13 שאקיל אוניל •  14 צ'ארלס בארקלי • 15 האקים אולאג'ואן • מאמן: לני וילקנס | ארצות הברית |
| --- | --- |
בקרת זהויות :  PLWABN: 9810546741305606  LCCN: n92012966  VIAF: 60733762   WorldCat (עם VIAF): 60733762
ק.ס. לואיס

| --- | --- |

לואיס בגיל 48
 לידה:  29 בנובמבר 1898 הממלכה המאוחדת של בריטניה הגדולה ואירלנד  בלפסט, אירלנד (בהמשך צפון אירלנד)
 פטירה:  22 בנובמבר 1963 (בגיל 64) אוקספורד, אנגליה
 שם לידה:  Clive Staples Lewis 
 מדינה:  הממלכה המאוחדת 
 לאום:  בריטי
 מקום קבורה:  Holy Trinity Church 
 שם עט:  N. W. Clerk, Clive Hamilton 
 מקום לימודים:  יוניברסיטי קולג', מכללת מלאברן, Wynyard School, קולג' קמפבל 
 שפות היצירה:  אנגלית
 תחום כתיבה:  ספרות
 סוגה:  אפולוגטיקה פנטזיה מדע בדיוני ספרות ילדים
 זרם ספרותי:  אינקלינגס 
 יצירות בולטות:  דברי ימי נרניה
 תקופת הפעילות:  1938–1963 (כ־25 שנים)
 הושפע מ:  ג'ון רונלד רעואל טולקין, רודלף אוטו
 בן או בת זוג:  ג'וי דייווידמן (1954–1960) 
 צאצאים:  דאגלס גרישם, David Gresham 
 פרסים והוקרה:  מדליית קרנגי
 
קלייב סטייפלס לואיס (באנגלית: Clive Staples "Jack" Lewis;‏ 29 בנובמבר 1898 – 22 בנובמבר 1963), המוכר יותר בשם סי אס לואיס (C. S. Lewis, ובעברית ק"ס לואיס), היה סופר בריטי, פילוסוף, פרופסור לספרות ימי הביניים, ותאולוג ואפולוגטיקן נוצרי. לואיס התפרסם בעיקר בזכות ספריו ובפרט סדרת ספרי "דברי ימי נרניה" (אשר המוכר ביותר מביניהם הוא "האריה, המכשפה וארון הבגדים").
חייו

לואיס נולד בבלפסט, אירלנד בשנת 1898. החל ללמוד באוניברסיטת אוקספורד בשנת 1917. אביו אלברט ג'יימס היה בנו של מהגר מוויילס ואמו פלורנס אוגוסטה הייתה נצר למשפחות המילטון וסטייפלס הסקוטיות האריסטוקרטיות שהתיישבו באי עוד במאה ה-17. לואיס, שלמרות רקעו הפרוטסטנטי המובהק נמשך גם למיתולוגיה קלטית, ראה עצמו קרוב יותר מכל לוולשים והתלבט כל חייו לגבי זיקתו לאִירִיוּת. זמן קצר לאחר מכן התנדב לצבא הבריטי ונשלח, יחד עם רבים מבני דורו, להילחם על אדמת צרפת במלחמת העולם הראשונה. לאחר המלחמה, בשנת 1918, חזר לואיס ללמוד באוניברסיטת אוקספורד והשלים את התואר השני שלו בשנת 1925. במשך השנים הבאות, עד פרישתו, הוא כיהן כפרופסור לספרות ימי הביניים באוניברסיטה.
כבר בתחילת דרכו באוניברסיטה, פגש לואיס את ג'ון רונלד רעואל טולקין והתיידד עמו. השניים הקימו מועדון ספרותי בשם "האינקלינגס", והעשירו איש את יצירותיו של רעהו. במסגרת התערבות עם טולקין, חיבר לואיס ספר על מסע בחלל בשם "מחוץ לכוכב השקט "Out of the Silent Planet", שזכה להצלחה רבה ולעוד שני המשכים. בספרים הוא דן ביחסים בין מדע-דת ומוסר. בניגוד לספרי מדע דמיוני רבים שנכתבו בשעתו, הספרים מתמקדים לא במסע בחלל או טכנולוגיה אלה ביכולתם של בני האדם לשמור על צלם אנוש מפני פיתויים של כוח ועוצמה ומול תפיסות כמו מדענות.
בעקבות השפעתו של טולקין, לואיס שב לנצרות והצטרף לכנסייה האנגליקנית (לעומת טולקין הקתולי). אמונתו הנוצרית העמוקה, והאפולוגטיקה והתאולוגיה שפיתח, באה לידי ביטוי במאמרים ובספרים רבים המשמשים עד היום נוצרים ברחבי העולם.
בשנת 1950 התפרסם לואיס בעקבות כתיבת הספר הראשון בסדרה שנודעה לימים בשם "דברי ימי נרניה". שבעת הספרים בסדרה זכו לפופולריות רבה בעולם וחלקם עובדו גם לטלוויזיה ולקולנוע.
ב-1956 נישא למשוררת האמריקאית-יהודייה הגרושה ג'וי דייווידמן שהתנצרה לפני נישואיהם. ב-1960 התאלמן ממנה והמשיך לגדל את שני ילדיה. סרט הקולנוע "ארץ הצללים" (1993) עוסק ביחסים בין לואיס ודייווידמן.
דברי ימי נרניה

הספר הראשון בסדרת נרניה, "האריה, המכשפה וארון הבגדים", מגולל את קורותיהם של ארבעה ילדים, אשר מפונים מלונדון המופצצת בתקופת מלחמת העולם השנייה לביתו של פרופסור בכפר. שם הם מגלים ארון ישן ונכנסים דרכו לעולם אחר וקסום בשם נרניה, שם שולטת מכשפה אכזרית הידועה בשם המכשפה הלבנה. הילדים מצליחים להציל את העולם בעזרתו של האריה אסלן.
הספרים הבאים מגוללים את המשך קורותיהם של הילדים האלו וילדים אחרים בנרניה. "אחיינו של הקוסם" מספר כיצד נרניה נוצרה, ו"הקרב האחרון" מגולל את סופה של נרניה.
בשבעת כרכי הסדרה ישנם אלמנטים נוצריים רבים, וחלק גדול מהביקורות נגד הספר עוסק במסרים הנוצריים המובהקים המובאים בו. עם זאת, כל הכרכים תורגמו לעברית.
האריה, המכשפה וארון הבגדים (1950. תרגום שושנה וידל, 1961; נורית גולן, 2005) – ארבעה ילדים שהובאו מלונדון במהלך הבליץ אל טירה מרוחקת, נכנסים לארון ומוצאים עצמם בממלכת נרניה המאוכלסת חיות מדברות, שם הם מסייעים לאריה הטוב אסלן לנצח את המכשפה הלבנה.
הנסיך כספיאן (1951. תרגום גדעון טורי, 1980) – ארבעת הילדים הלונדוניים שבים לנרניה הנתונה במלחמת-אזרחים ומסייעים לנסיך הטוב לסכל את מזימות המלך העריץ ולהשיב לממלכה את תפארתה.
המסע ב"דורך השחר" (1952. תרגום גדעון טורי, 1979) – הילדים הלונדוניים מצטרפים לנסיך כספיאן בהפלגתו רבת-ההרפתקאות כדי למצוא את ידיד אביו ומגיעים לסוף העולם.
כס הכסף (1953. תרגום גדעון טורי, 1982) – שני ילדים נשלחים למסע רב תלאות וסכנות, כדי למצוא את נסיך נרניה האובד.
הסוס ונערו (1954. תרגום גדעון טורי, 1981) – נער נמלט על גבי סוס מדבר, ובדרכו לנרניה הוא מצטרף לנערה שנמלטה עם סוסתה המדברת גם כן.
אחיינו של הקוסם (1955. תרגום גדעון טורי, 1978) – נער וחברתו מגיעים בכוח טבעת-קסמים אל נרניה ופוגשים בה את הדוד הקוסם בחברת מלכה-מכשפה.
הקרב האחרון (1956. פרס קרנגי. תרגום גדעון טורי, 1984) – שואה המאיימת על נרניה נהדפת לאחור בעזרת שני ילדים וידידים אחרים, והאריה אסלן זוכה לימי שלווה ואושר.